Նման արձակուրդների մասին է, որ ասում են` վաստակած հանգիստ: Մամիկոն Ասլանյանն իսկապես դա վաստակել է և հիմա կարող է մի լավ հանգստանալ գլխով անցած թոհուբոհից հետո: Բայց Վանաձորի քաղաքապետն իրեն դավաճանած կլիներ, եթե սեփական արձակուրդի համար շահավետ նախադրյալներ չստեղծեր: Նրա մեկնումից առաջ հայտնի է դարձել, որ քաղաքապետարանը որոշել է յուրատեսակ «պրեսինգի» ենթարկել քաղաքային բնակչությանը. 2018-ի հունվարի 1-ից մանկապարտեզների վարձավճարները բարձրանալու են, ու տնակային մանկապարտեզներում վարձավճարը սահմանվելու է 4000 դրամ` նախկին 3000 դրամի փոխարեն, իսկ ոչ տնակայինների պարագայում այն կսահմանվի 5000 դրամ` 4000-ի փոխարեն: Ընդ որում, վարձավճարների ավելացմանը զուգահեռ ոչ մանկապարտեզային պայմաններն են բարելավել, ոչ էլ ծառայությունների գներում փոփոխություններ կան: